CELEX: 31984R1779
Language: el
Date: 1984-06-26 00:00:00
Title: Κανονισμός (ΕΟΚ) αριθ. 1779/84 της Επιτροπής της 26ης Ιουνίου 1984 περί παύσεως της αλιείας της ρέγγας από πλοία με σημαία των Κάτω Χωρών

Avis juridique important

|

31984R1779

Κανονισμός (ΕΟΚ) αριθ. 1779/84 της Επιτροπής της 26ης Ιουνίου 1984 περί παύσεως της αλιείας της ρέγγας από πλοία με σημαία των Κάτω Χωρών  

Επίσημη Εφημερίδα αριθ. L 167 της 27/06/1984 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1779/84 ΤΗΣ ΕΠΙΤΡΟΠΗΣ  της 26ης Ιουνίου 1984  περί παύσεως της αλιείας της ρέγγας από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατόν να αλιευθεί (3), όπως τροποποιήθηκε τελευταία από τον κανονισμό (ΕΟΚ) αριθ. 1638/84 (4), προβλέπει τις ποσοστώσεις για τη γλώσσα για το 1984·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοίνωσαν οι Κάτω Χώρες στην Επιτροπή, το ποσό των αλιευμάτων γλώσσας στα ύδατα των διαιρέσεων CIEM VIII (ζώνη ΕΟΚ) από πλοία με σημαία των Κάτω Χωρών, έφθασαν τις ποσοστώσεις που είχαν διατεθεί για το 1984· ότι οι Κάτω Χώρες απαγόρευσαν την αλιεία για αυτό το απόθεμα από τις 27 Ιουνίου 1984· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γλώσσας στα ύδατα των διαιρέσων CIEM VIII (ζώνη ΕΟΚ) από πλοία με σημαία των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις ποσοστώσεις που είχαν διατεθεί στις Κάτω Χώρες για το 1984.  Απαγορεύεται η αλιεία της γλώσσας στα ύδατα των διαιρέσεων CIEM VIII (ζώνη ΕΟΚ), καθώς επίσης και η παραμονή επί του πλοίου, η μεταφόρτωση από πλοίο σε πλοίο και η εκφόρτωση της γλώσσας που έχει αλιευθεί στις διαρέσεις αυτές από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει στις 27 Ιουνίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουνίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 37 της 8. 2. 1984, σ. 1.  (4) ΕΕ αριθ. L 156 της 13. 6. 1984, σ. 3.